Дадатак 9

АСАБЛІВАСЦІ АРГАНІЗАЦЫІ АДУКАЦЫЙНАГА
ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «ГРАМАДАЗНАЎСТВА»


1. Рэалізацыя выхаваўчага патэнцыялу вучэбнага прадмета «Грамадазнаўства»
Пры вывучэнні вучэбнага прадмета «Грамадазнаўства» неабходна акцэнтаваць увагу вучняў на тэматыцы, звязанай з мірнай стваральнай працай грамадзян Рэспублікі і дасягненнямі нашай краіны ў розных сферах жыццядзейнасці (навука, адукацыя, культура, ахова здароўя, эканоміка, спорт і інш.). Пры гэтым рэкамендуецца выкарыстоўваць матэрыялы рэспубліканскіх і рэгіянальных СМІ, дапаможнік для вучняў «Я – грамадзянін Рэспублікі Беларусь» (Адукацыя і выхаванне, 2025, 2026).
Адбор дыдактычных матэрыялаў для вучэбных заняткаў неабходна ажыццяўляць з улікам іх выхаваўчага ўздзеяння на вучняў. Матэрыял, які вывучаецца на ўроку, павінен прадстаўляць узоры маральнасці, патрыятызму, духоўнасці, грамадзянскасці. Пры падборы дыдактычнага матэрыялу для вучэбных заняткаў рэкамендуецца аддаваць перавагу заданням, накіраваным на фарміраванне эмацыянальна-каштоўнасных адносін вучняў да грамадскіх з’яў, працэсаў, якія вывучаюцца. Эфектыўнымі для рэалізацыі выхаваўчага патэнцыялу ўрока будуць заданні, у якіх вучням прапануецца ацаніць з’явы, працэсы, што вывучаюцца, праявіць уласную маральную, грамадзянскую пазіцыю, выказаць і абгрунтаваць сваё стаўленне да матэрыялу, які вывучаецца.
2. [bookmark: _Hlk236125932]Вывучэнне вучэбнага прадмета «Грамадазнаўства» ў ліцэі
[bookmark: _Hlk237599796]Інфармацыя аб размеркаванні вучэбных гадзін для вывучэння раздзелаў вучэбнай праграмы па вучэбным прадмеце «Грамадазнаўства» на базавым і павышаным узроўнях размешчана на нацыянальным адукацыйным партале https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства.
3. Асобныя аспекты арганізацыі адукацыйнага працэсу (з улікам вынікаў ЦЭ)
У IX класе вучэбны прадмет «Грамадазнаўства» можа вывучацца на павышаным узроўні ў аб’ёме не больш за 2 дадатковыя вучэбныя гадзіны на тыдзень. Рэкамендацыі па арганізацыі вывучэння «Грамадазнаўства» на павышаным узроўні размешчаны на нацыянальным адукацыйным партале: https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства.
Пры вывучэнні вучэбнага прадмета «Грамадазнаўства» ў X і XI класах на павышаным узроўні выкарыстоўваюцца адпаведная вучэбная праграма (https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства) і электронныя дадаткі, размешчаныя на рэсурсе (https://profil.adu.by). Метадычныя рэкамендацыі па арганізацыі адукацыйнага працэсу пры вывучэнні асобных вучэбных прадметаў на павышаным узроўні ў X–XI класах устаноў адукацыі, якія рэалізоўваюць адукацыйныя праграмы агульнай сярэдняй адукацыі, размешчаны на нацыянальным адукацыйным партале: https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Метадычныя рэкамендацыі, указанні.
[bookmark: _GoBack]Інфармацыя аб вывучэнні асобных пытанняў вучэбнай праграмы «Грамадазнаўства» размешчана на нацыянальным адукацыйным партале https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства.
[bookmark: _Hlk237598123][bookmark: _Hlk237598246]У працэсе навучання грамадазнаўству неабходна вучыць вучняў працаваць з рознымі крыніцамі сацыяльна-гуманітарнай інфармацыі (у тэкставай і графічнай формах), уключаючы афіцыйныя публікацыі на інтэрнэт-рэсурсах дзяржаўных органаў, афіцыйныя статыстычныя выданні, нарматыўныя прававыя акты і інш. Асаблівую ўвагу трэба ўдзяліць рабоце з тэкстам Канстытуцыі Рэспублікі Беларусь. Заданні, якія прапануюцца вучням пры рабоце з рознымі крыніцамі інфармацыі, павінны быць накіраваны на фарміраванне ўменняў падзяляць факты і меркаванні, крытычна ацэньваць і інтэрпрэтаваць сацыяльную інфармацыю, фармуляваць на гэтай аснове ўласныя заключэнні і ацэначныя меркаванні. 
З мэтай павышэння якасці адукацыі па вучэбным прадмеце, у тым ліку вынікаў цэнтралізаванага экзамену, рэкамендуецца:
актыўна ўключаць у працэс навучання наступныя заданні:
вызначаць сутнасныя характарыстыкі (прыкметы) паняццяў, якія вывучаюцца; вызначаць (пазнаваць) грамадазнаўчыя паняцці, прозвішчы навукоўцаў, грамадскіх дзеячаў па пералічаных сутнасных прыкметах, прапанаваным апісанні;
даваць комплексную характарыстыку палітычным, эканамічным, сацыяльным, культурным з’явам, якія вывучаюцца;
устанаўліваць адпаведнасць паміж асобамі і іх характарыстыкамі, грамадазнаўчымі паняццямі і іх азначэннямі; назвамі органаў дзяржаўнай улады і іх характарыстыкамі;
запаўняць пропускі ў тэксце;
[bookmark: _Hlk236296546]у XI класе арганізаваць сістэмнае паўтарэнне вучэбнага матэрыялу, вывучанага ў X–XI класах.
У працэсе вывучэння тэм вучэбнай праграмы неабходна звярнуць асаблівую ўвагу на наступныя пытанні:
тэма «Грамадства як сістэма» (імёны навукоўцаў, якія ўвялі ў навуковы абарот найважнейшыя паняцці сацыялогіі);
тэма «Уласнасць і даходы» (паняцці «аб’ект уласнасці», «суб’ект уласнасці», адносіны ўласнасці, першапачатковыя і другасныя спосабы набыцця права ўласнасці);
тэма «Палітыка і яе роля ў грамадскім жыцці» (крытэрыі вылучэння розных тыпаў палітычнага лідарства);
тэма «Рэлігія» (структурныя элементы рэлігіі);
тэма «Прагрэс і рэгрэс у сацыяльным развіцці» (паняцці «прагрэс», «рэгрэс», ідэя гуманізму).
Звяртаем увагу, што дасягненню больш высокіх вынікаў у працэсе навучання вучэбнаму прадмету будзе спрыяць удасканаленне чытацкай адукаванасці вучняў (умення правільна (уважліва) прачытаць заданне, інструкцыю да яго і строга прытрымлівацца інструкцыі); арфаграфічнай адукаванасці вучняў (умення карэктна пісаць гістарычныя тэрміны, прозвішчы гістарычных дзеячаў, назвы гістарычных падзей).

